હવે પુડુચેરી સહિત બે અન્ય રાજ્યોના નાણાં મંત્રીઓએ કેન્દ્ર સરકાર પર આરોપ મુક્યો છે કે, તેઓ ગુજરાત ચૂંટણીને ધ્યાનમાં રાખીને જીએસટીમાં પરિવર્તન કરી રહ્યાં છે. કોંગ્રેસ શાસિત રાજ્યોના નાણાં મંત્રી તથા મુખ્યમંત્રીએ અરુણ જેટલીને પત્ર લખીને જણાવ્યું છે કે, મોટો ટેક્સ લાગુ કરવાનો નિર્ણય ખોટો હતો અને હવે સરકાર જે પરિવર્તન કરી રહી છે, એ ગુજરાત ચૂંટણીને ધ્યાનમાં રાખીને કરી છે. અંગ્રેજી સમાચાર ચેનલ ઇન્ડિયા ટુડે અનુસાર, પુડુચેરીના મુખ્યમંત્રી વી.નારાયણ સામીએ કહ્યું છે કે, કેન્દ્ર સરકારની નજર હાલ ગુજરાત ચૂંટણી પર છે અને આથી આ નિર્ણયો લેવાઇ રહ્યાં છે. તો પંજાબના નાણાં મંત્રીએ કહ્યું છે કે, જીએસટી પર કોંગ્રેસના સૂચનો અંગે સરકારનું વલણ સારું નથી.